Tidspunkt: 5.11.13, Laboratoriebygget, møterom 7.1

**Tilstede**: Silje Skrede, Eyvind Rødahl, Kimberly J. Hatfield, Bente Sandvei Skeie, Hildur Skuladottir, Lars Bø, Knut Matre, Camilla Tøndel, Maria Omsland og Marianne H. Myhren

**Meldt forfall/ikke møtt**: Michael Brauckoff, Christian Helland,

 **Saksliste**

1. Godkjenning av innkalling og dagsorden.
2. Godkjenning av referat fra møte 3/9-13.
3. Rapport fra Nettverkskomiteen.
4. Rapport fra komiteen for Forskningspresentasjonene.
5. Andre utstillere ifm. Forskningspresentasjonene. Henvendelse fra Innovest AS og NRI konferansen (Nordic Health Research and Innovations Networks - Conference) mtp. å ha plakater i utstillingsområdet.
6. Evaluering av GCP-kurset.
7. Søknad om nytt kurs - Seminar i klinisk og translasjonell forskning for PhD-kandidater.
8. Nytt styre i Forskerskolen - oppdatering.
9. Eventuelt.

1. **Godkjennelse av innkalling og saksliste**

Godkjent

1. **Godkjenning av referat fra sist møte**

Godkjent, men det må rettes opp i feil navn på komitemedlemmer. Laeya Ahmed trekker seg fra komiteen.

1. **Rapport fra Nettverkskomiteen**

Leder for komiteen, Hildur Skuladottir, er tilbake. Det er jobbet med rekruttering av nye medlemmer og nå er komiteen fulltallig. Nytt komitemøte med planlegging av neste vårs program blir etter nettverksmøtet 19.11. Komiteen har fått god respons på fellesmailene som ble sendt ut til alle ph.d.-kandidater ved K1 og K2, og neste nettverksmøte 19.11 har tre presentasjoner.

Det er ønskelig å utsette julemøtet, som tidligere har blitt holdt på ettermiddagen, til over nyttår. Forslag om at dette kan holdes i et annet lokale på sykehusområdet, f.eks Birkhaugsalen, eller studentlokaler. Foreslått tema er rus – rusbehandling. Hildur snakker med Irene Elgen om forslag til debattanter. Nettverksmøte i desember holdes som et vanlig nettverksmøte med lunsj.

1. **Rapport fra komiteen for Forskningspresentasjonene**

Det er bare nye medlemmer i komiteen til forskningspresentasjonene. Mail er sendt ut til alle ph.d.-kandidater, men link til påmeldingene er enda ikke tilsendt fra IT-avdeling, og komiteen får ikke respons på mailer sendt til Johanna Revheim. Marianne tar tak i saken. Den 11.11 skal komiteen ha møte med fakultetets kommunikasjonsrådgiver, Marion Solheim.

Eyvind jobber med å få på plass jury.

1. **Andre utstillere ifm. Forskningspresentasjonene**

Forskerskolen har fått henvendelse fra Innovest AS og NRI konferansen (Nordic Health Research and Innovations Networks - Conference) mtp. å ha plakater i utstillingsområdet. Styret synes det er ok at de henger opp plakater, men ikke i direkte tilknytning til utstillingen.

1. **Evaluering av GCP-kurset**

Det var 12 påmeldte på kurset og 10 som leverte oppgave. Alle som leverte oppgave fikk bestått og kurset gir 1 studiepoeng. De som ikke leverte trengte kun Helse- Bergen delen av kurset. Gode evalueringer av kurset, men mange kritiserte presentasjonen fra BTO på andre kursdag. Forslag om å heller bruke mer tid på utfylling av skjema, eller gjennomgang av oppgavene, i stedet for å invitere BTO til neste høst. Styret mener det er nok å arrangere dette kurset en gang i året, og ved stor interesse eventuelt utvide fra 15 til 20 plasser. Det ble presisert at dette kurset er relevant for alle som driver med kliniske studier. Kursdato for Helse-Bergens neste GCP-kurs høst er 25. september. Styret bør finne to aktuelle kursdager for kurset i klinisk utprøving, som kjøres i tilknytning til Helse-Bergens GCP-kurs.

1. **Søknad om nytt kurs - Seminar i klinisk og translasjonell forskning for ph.d.-kandidater.**

Eyvind og Marianne har laget søknad om å gjøre nettverksmøtene om til seminar i klinisk og translasjonell forskning for ph.d-kandidater. Søknaden vil bli behandlet i neste møte i Programutvalget for forskerutdanning. Det er krav om å holde en presentasjon på 30 min, gi faglig tilbakemelding på en presentasjon og lage et abstrakt som skal sendes til opponenter i forkant av presentasjon. Dette og deltakelse på tre møter vil gi ett studiepoeng.

1. **Nytt styre i forskerskolen**

Stefan Johansson (K2) blir ny leder for forskerskolen etter Eyvind. Christian Helland og Knut Matre går ut av styret. Detaljer om sammensetting av nytt styre overlates til ny leder. Marianne erstattes av Kristian Jensen (K2).

Eyvind Rødahl Marianne Høgetveit Myhren

Møteleder Referent